CELEX: 62015CN0111
Language: da
Date: 2015-03-04 00:00:00
Title: Sag C-111/15: Anmodning om præjudiciel afgørelse indgivet af Upravno sodišče Republike Slovenije (Slovenien) den 4. marts 2015 — Občina Gorje mod Republikken Slovenien

27.7.2015   
            
            
               DA
            
            
               Den Europæiske Unions Tidende
            
            
               C 245/2
            
         Anmodning om præjudiciel afgørelse indgivet af Upravno sodišče Republike Slovenije (Slovenien) den 4. marts 2015 — Občina Gorje mod Republikken Slovenien
   (Sag C-111/15)
   (2015/C 245/02)
   Processprog: slovensk
   
      Den forelæggende ret
   
   Upravno sodišče Republike Slovenije
   
      Parter i hovedsagen
   
   
      Sagsøger: Občina Gorje
   
      Sagsøgt: Republikken Slovenien
   
      Præjudicielle spørgsmål
   
   
               1)
            
            
               Skal forordning nr. 1698/2005 (1) og særligt dens artikel 71, stk. 3, hvorefter reglerne for udgifters støtteberettigelse fastsættes på nationalt plan med forbehold for de særlige betingelser, der i denne forordning er fastsat for visse foranstaltninger for landdistriktudvikling, fortolkes således, at den er til hinder for den nationale bestemmelse, der er fastsat i artikel 79, stk. 4, i [regeringsdekretet om foranstaltninger for linje 1, 3 og 4 i programmet for udvikling af landdistrikter for Republikken Slovenien for perioden 2007-2013, fra 2010 til 2013 (herefter PRP-dekretet)] og i punkt 3, kapitel VI i udbuddet, hvorefter alene udgifter, der afholdes efter datoen for vedtagelsen af afgørelsen om ret til at få tilkendt midler (indtil investeringens gennemførelse eller senest indtil den 30.6. 2015) er støtteberettigede?
            
         
               2)
            
            
               I tilfælde af, at det første spørgsmål besvares benægtende, skal forordning nr. 1698/2005 og særligt dens artikel 71, stk. 3, da fortolkes således, at den er til hinder for den nationale bestemmelse, der er fastsat i artikel 56, stk. 4, i Zakon o kmetijstvu (lov om landbrug, herefter »ZKme«), hvorefter der fuldt ud skal gives afslag på ansøgninger, der ikke opfylder kravene i PRP-dekretets artikel 79, stk. 4, om støtteberettigede investeringsudgifter, der afholdes efter datoen for afgørelsens vedtagelse?
            
         
      (1)  Rådets forordning (EF) nr. 1698/2005 af 20.9.2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 277, s. 1).